rejauldu/bengali-wikipedia huggingface dataset:
গ্রিক পুরাণে হিপ্পোকুন (; ) নামের কয়েকটি চরিত্র দেখা যায়:  স্পার্টান রাজা ওয়েবালুস (বা পেরিয়েরেস) এবং গর্গোফোন (বা বাতিয়া) এর পুত্র। তাইন্দারেউস এবং ইকারিয়াস এর ভাই (বা সৎ ভাই)। যখন তাদের পিতা মারা যান তাইন্দারেউস সিংহাসনে বসেন। হিপ্পোকুন নিজের পুত্রদের সাহায্যে তাকে ক্ষমতাচ্যুত করে নির্বাসনে পাঠান এবং নিজে সিংহাসন আরোহণ করেন। ইফিতাসের মৃত্যুর পর যখন হিপ্পোকুন হেরাক্লেসকে পরিষ্কার করতে অসম্মতি জানায় তখন হেরাক্লেস তার বিরুদ্ধে চলে যায় এবং তাকে হত্যা করে তাইন্দারেউসকে সিংহাসনে পুনঃস্থাপন করেন। হিপ্পোকুনের ছেলেরা লিসিমনিয়াসের ছোট ছেলে ইয়োনাসকে হত্যা করে কারণ সে আত্মরক্ষার্থে তাদের কুকুরের দিকে ঢিল ছোঁড়ে। এই কারণে হেরাক্লেস হিপ্পোকুনের ছেলেদেরও হত্যা করেন। হিপ্পোকুনের বিরুদ্ধে হেরাক্লেসের এই যুদ্ধে হেরাক্লেসের পক্ষে ছিল তার ভাই ইফিক্লেস, আরকাদিয়ার সেফিউস এবং তার বিশ ছেলে। তারা সবাই যুদ্ধে মারা যান (ডিওডোরাস সিকুলাস এর মতে সেফিউসের তিন ছেলে বেঁচে ফিরেছিলেন)। হিপ্পোকুনের ছেলেদের নাম ছিল লাইকন, আলকিনাউস, ডোরিক্লেউস, স্কিউস, এনারোফোরাস, ইউরাইতাস, বুকোলাস, ইউতেইকেস, লাইসিথাস, হিপ্পোথুয়াস, তেব্রাস, হিপ্পোকোরাইস্তেস, আলসিমাস, ডোরসিউস, সেব্রাস, ইউমিদেস, এনিসিমাস, আলকোন এবং লিউসিপ্পাস (শেষের তিনজন ক্যালিডোনিয়ান শিকারিদের মধ্যে ছিলেন)। ডিওডোরাস সিকুলাস বলেন তারা বিশ ভাই ছিল, কিন্তু তিনি তাদের নাম বলেননি।   একজন থ্রাসিয়ান উপদেষ্টা এবং রিসাসের একজন আত্মীয়, যিনি ট্রোজান যুদ্ধে অংশ নিয়েছিলেন। অ্যাপোলো তাকে জাগিয়ে তোলার পর তিনিই প্রথম দেখতে পান ওডিসিউস এবং ডাইওমিডেস থ্রাসিয়ান ক্যাম্পের কি ক্ষতি করেছেন।  এনিড এ হেরটাকাসের ছেলে, অ্যানকাইসিজ এর শেষ কৃত্যের খেলায় অংশ নেওয়া একজন প্রতিদ্বন্দ্বী। তার তীর লক্ষ্যচ্যুত হয়ে লক্ষ্য পায়রাটি যে মাস্তুলে বাঁধা ছিল তাকে আঘাত করে।  আম্ফিয়ারাউসের প্রপিতামহ। তাদের বংশলতিকা অনেকটা এরকম: হিপ্পোকুনের মেয়ে জিউজিপ্পে বিয়ে করেন অ্যান্টিফ্যাতেসকে এবং তাদের সন্তান ওয়েক্লেস এবং অ্যামফালসেস, ওয়েক্লেস থেস্পিয়াসের মেয়ে হাইপারমেনেস্ত্রাকে বিয়ে করেন এবং তাদের ঘরে জন্ম নেয় আম্ফিয়ারাউস, ইফিনাইরা এবং পলিবোইয়া।   এক উৎস থেকে জানা যায়, হিপ্পোকুন নেলেউসের পিতা ছিলেন, যাকে ক্রেথিউস বা পসাইডনের ছেলে বলা হয়।    তথ্যসূত্র   বিষয়শ্রেণী:গ্রিক পুরাণের চরিত্র
গোবিন্দপালকে ভারতীয় উপমহাদেশের বাংলা অঞ্চলে পাল রাজবংশের শেষ শাসক মদনপালের উত্তরসূরি বলে মনে করা হয়। তবে তাদের মধ্যে সম্পর্ক এখনও জানা যায়নি।  ১১৬১ খ্রিস্টাব্দে মদনপালের মৃত্যুর পর গোবিন্দপাল গয়া জেলার শাসক হন। তার ৪র্থ বছরের পরের লোকেরা বিনষ্টরাজ্যে এবং গাতরাজ্যে মত শব্দ ব্যবহার করে। এর অর্থ সম্ভবত ১১৬৫ সালের দিকে তার রাজ্য ধ্বংস হয়ে গিয়েছিল। যদি গোবিন্দপাল সত্যিই ১১৬৫ সালের পরে শাসন করতেন, তবে তার রাজত্ব সম্ভবত পালাপালের সাথে মিলে যেত। গৌড়েশ্বর  উপাধির সাথে তাঁর পাল প্রত্যয়টি থেকে বোঝা যায় যে তিনি অল্প সময়ের জন্য গৌড় পুনরুদ্ধার করেছিলেন এবং তিনি ছিলেন সাম্রাজ্য পাল রাজবংশের শেষ সদস্য।  আরও দেখুন   বাংলার শাসকদের তালিকা  ভারতের ইতিহাস  বাংলার ইতিহাস  তথ্যসূত্র  বিষয়শ্রেণী:পাল রাজা
ইসলামী বিশ্ববিদ্যালয় ল্যাবরেটরি স্কুল এন্ড কলেজ, কুষ্টিয়া হল একটি বাংলাদেশি স্কুল ও কলেজ যা ইসলামী বিশ্ববিদ্যালয়ের ইসলামি শিক্ষা ও গবেষণা ইনস্টিটিউট (আইআইইআর) দ্বারা পরিচালিত হয়ে থাকে। কলেজটি ইবি ল্যাব স্কুল অ্যান্ড কলেজ নামে অধিক পরিচিত। এটি ইসলামী বিশ্ববিদ্যালয়ের অভ্যন্তরে অবস্থিত। বিদ্যালয়টি শিক্ষা মন্ত্রণালয় ও যশোর শিক্ষা বোর্ডের অধিভুক্ত একটি কলেজ। প্রতিষ্ঠানের স্কুল সেকশন ১৯৯৬ সালে প্রতিষ্ঠিত হয়েছিল এবং কলেজ সেকশন ২০০০ সালে প্রতিষ্ঠা হয়েছিল। কলেজের ভর্তি পরীক্ষা মৌখিক প্রশ্নের উপর ভিক্তি করে যাচাই করা হয়। এখানে দ্বাদশ শ্রেণী পর্যন্ত পাঠদান করা হয়।   ইতিহাস  ১৯৯৬ সালের মার্চ মাসে, ইসলামী বিশ্ববিদ্যালয় সিন্ডিকেটের সিদ্ধান্ত অনুযায়ী, বিদ্যালয়টি ১৫০ জন শিক্ষার্থী নিয়ে শুরু করা হয়। নির্মাণের পর দীর্ঘদিন ধরে ইবি থানা গেটের পাশে টিনের ঘরে শিক্ষা কার্যক্রম পরিচালিত হয়। এরপর ২০০৪ সালে ক্যাম্পাসের উত্তর পাশে একটি ভবন নির্মাণ করা হয়।   ভর্তি পরীক্ষা  কলেজ বিভাগে বার্ষিক মোট ১৫০ জন শিক্ষার্থী ভর্তি করা হয়, বিজ্ঞান, মানবিক এবং ব্যবসায় শিক্ষা বিভাগগুলোর প্রতিটিতে ৫০ জন করে ভর্তির সুযোগ পায়। এই বিদ্যালয়ে ভর্তির যোগ্যতা বিজ্ঞানে জিপিএ ৪.৫ এবং মানবিক ও ব্যবসায় শিক্ষায় জিপিএ ৩.৫।   একাডেমিক কার্যক্রম  ২০০০ সালে চার তলা বিশিষ্ট একটি ভবন, ৪ তলা ভবনটি ৫.৮২ কোটি টাকা ব্যয়ে নির্মিত হয়েছে। এবং ২০১৪ সালে তিন তলা বিশিষ্ট একটি ভবন নির্মাণ করা হয়। এই স্কুলে ১৪ জন শিক্ষক এবং ৫ জনেরও বেশি কর্মী সাধারণ সেবার জন্য রয়েছে।   অর্জন এবং কার্যক্রম  বিদ্যালয়টি বিভিন্ন সাংস্কৃতিক অনুষ্ঠান, নানামুখী উদ্যোগী অনুষ্ঠান এবং বুদ্ধিবৃত্তিক প্রতিযোগিতার আয়োজন করা হয়। মাঝেমধ্যে এখানে সামাজিক সচেতনতামূলক অনুষ্ঠানের আয়োজন করা হয়। ইসলামী বিশ্ববিদ্যালয়ের সহযোগী অনুষ্ঠান ও কর্মসূচি গ্রহণ করা হয়।   তথ্যসূত্র   বিষয়শ্রেণী:কুষ্টিয়া জেলার বিদ্যালয় বিষয়শ্রেণী:ইসলামী বিশ্ববিদ্যালয়, বাংলাদেশ বিষয়শ্রেণী:কুষ্টিয়া জেলার মহাবিদ্যালয় বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০০-এ বাংলাদেশে প্রতিষ্ঠিত বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
সিনেস্কোপ হলো বাংলাদেশের নারায়ণগঞ্জে অবস্থিত একটি মিনি সিনেপ্লেক্স। এটি বাংলাদেশের সর্বপ্রথম এবং এশিয়ার ক্ষুদ্রতম মিনি সিনেপ্লেক্স।  মিনি সিনেপ্লেক্সটির প্রতিষ্ঠাতা মোহাম্মদ নুরুজ্জামান ডালিম। তিনি নারায়ণগঞ্জ শহরে অবস্থিত আলী আহমেদ চুনকা নগর পাঠাগার ও অডিটোরিয়াম ভবনের স্থপতি ছিলেন। ভবনটি নির্মাণের পর ভূগর্ভস্থ গাড়ি পার্কের একটি অংশ অব্যবহৃত ছিল, তাই তিনি সেখানে একটি মিনি সিনেপ্লেক্স করার পরিকল্পনা করেন। নারায়ণগঞ্জ সিটি কর্পোরেশনের মেয়রের অনুমতি নিয়ে সেখানে নির্মাণ করা হয় সিনেপ্লেক্সটি। এটি ২০১৯-এর ঈদুল আযহায় (আগস্ট) উদ্বোধন করার কথা ছিল। এই ৩৫ আসন বিশিষ্ট মিনি সিনেপ্লেক্স সিটি কর্পোরেশন কর্তৃপক্ষ ও সিনেমা প্রযোজনা কোম্পানি সিনেমেকার দ্বারা যৌথভাবে পরিচালিত হয়। ডলবি ৭.১ সার্উন্ড সাউন্ড সিস্টেম সহ এই ৪কে সিনেমা হলে থ্রিডি চলচ্চিত্র দেখানো হয়। এখানে একটি কফি শপও রয়েছে। এটি ২০ সেপ্টেম্বর, ২০১৯-এ চালু হয়। প্রেক্ষাগৃহটিতে প্রদর্শিত প্রথম চলচ্চিত্র ছিল সূর্য দীঘল বাড়ী। কোভিড-১৯ মহামারীর কারণে ২০২০ ও ২০২১ সালে মিনি সিনেপ্লেক্সটি মোট ১৪ মাসের জন্য বন্ধ ছিলো।   তথ্যসূত্র    বহিঃসংযোগ     বিষয়শ্রেণী:২০১৯-এ বাংলাদেশে প্রতিষ্ঠিত বিষয়শ্রেণী:বাংলাদেশের প্রেক্ষাগৃহ বিষয়শ্রেণী:নারায়ণগঞ্জ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
পাঠানী স্যুট হল দক্ষিণ এশীয় সংস্কৃতিতে পুরুষদের জন্য একটি জাতিগত পোশাক। মূলত এটি সালোয়ার কামিজের মত একটি মুসলিম পোশাক। এটি আদতে তিনটি পোশাকের সমন্বয়। একটি কুর্তা (টিউনিক সহ), সালোয়ার (একটি আলগা পায়জামা) এবং ওপরে একটি হাতকাটা জামা (ওয়েস্টকোট), হাতকাটা জামাটি ঐচ্ছিক। আনুষ্ঠানিক পোশাক হিসাবে পাঠানী স্যুট পুরুষদের মধ্যে জনপ্রিয় এবং বিশেষ উৎসবগুলিতে, যেমন বিবাহ এবং অন্যান্য উৎসবে এটি পরা হয়। এটিকে খান স্যুট এবং কাবুল স্যুটও বলা হয়   বিবর্তন  পাঠানী স্যুট পোশাকটি ঐতিহ্যবাহী পাঠানী পোশাক পেরাহান ও টুনবান থেকে উদ্ভূত হয়েছে। পেরাহানটি কুর্তার মতই উর্দ্ধাঙ্গের পোশাক, এবং টুনবান নিম্নাঙ্গের পোশাক।   বৈশিষ্ট্য এবং ধরন    বৈশিষ্ট্য  পাঠানী স্যুটটি দীর্ঘ কুর্তা, সালোয়ার এবং একটি হাতকাটা জামার (একটি ওয়েস্টকোট)  তিনটি পোশাকের একটি সেট। জ্যাকেট বা ওয়েস্টকোট না পরলেও চলে, সেটি ঐচ্ছিক। পাঠানী স্যুটটি নেহরু জ্যাকেটের সঙ্গে ভাল মানানসই হয়।  কুর্তা এবং সালোয়ারটি একই রঙের হয়।   ধরন  পাঠানী স্যুট একটি পুরুষালী পোশাক। শাহরুখ খান রইস চলচ্চিত্রে একজন ডনের নামকরা ভূমিকায় একটি কালো স্যুট পরেছিলেন।  খান-স্যুট বা পাঠানি স্যুট হল বলিউড নায়কদের প্রতিদিনের পোশাক।    আরো দেখুন    পেরাহান ও টুনবান   পাটিয়ালা শালোয়ার  সালোয়ার (পাঞ্জাবী সালোয়ার হল পাঞ্জাবি পোশাকের অংশ, যেটি ভারতীয় উপমহাদেশের পাঞ্জাব অঞ্চলের ঐতিহ্যবাহী পোশাক।)   তথ্যসূত্র   বিষয়শ্রেণী:দক্ষিণ এশিয়ার সংস্কৃতি বিষয়শ্রেণী:পাকিস্তানি পোশাক বিষয়শ্রেণী:ভারতীয় পোশাক বিষয়শ্রেণী:এশীয় পোশাকের ইতিহাস বিষয়শ্রেণী:পাঞ্জাবি পোশাক বিষয়শ্রেণী:পশতুন সংস্কৃতি বিষয়শ্রেণী:জাতিগোষ্ঠী অনুযায়ী পোশাক
ভিএইচ১ ইন্ডিয়া হলো সঙ্গীতবিষয়ক ভারতীয় একটি চ্যানেল। এটি ২০০৫ সালে উদ্বোধন করা হয়। ২০০৪ সালের ৩১ ডিসেম্বর, এমটিভি ইন্ডিয়া এবং জি একটি সমঝোতা চুক্তিতে আবদ্ধ হয়, যার মাধ্যমে তারা ভিএইচ১কে ভারতে নিয়ে আসে। এই চ্যানেল ভিএইচ১ টপ ১০, হিট ফ্যাক্টরি, গুড মর্নিং ভিএইচ১-এর মতো অনুষ্ঠান প্রচার করা হয়। এই চ্যানেলে "গ্লোবাল সিটিজেন ইন্ডিয়া" সরাসরি সম্প্রচারিত হয়েছে। ২০১৬ সালের ১৯ নভেম্বর, এই চ্যানেলের পুরানো লোগো পরিবর্তন করা হয়।  অংশীদারিত্ব এই চ্যানেলটি ভারতের বেশীরভাগ ক্যাবল নেটওয়ার্কে এনিমল প্ল্যানেট, ডিসকভারি চ্যানেল, টিএলসি, সনি এন্টারটেইনমেন্ট টেলিভিশন, সনি ম্যাক্স, সাব টিভি, আজ তাক, এনডিটিভি ইন্ডিয়া, এনডিটিভি প্রফিট, ইন্ডিয়া টুডে (টিভি চ্যানেল),  এএক্সএন, এ্যানিম্যাক্স ভারত, নিকিলোডিয়ান ইন্ডিয়া, ডিসকভারি টার্বো এশিয়া, ডিসকভারি সায়েন্স, এনডিটিভির মতো চ্যানেলের সাথে প্রদর্শন করা হয়।  এই চ্যানেলটি সিএএস নেটওয়ার্কে একটি স্বতন্ত্র চ্যানেল হিসেবে প্রদর্শন করা হয়।  অনুষ্ঠানমালা বর্তমানে প্রচারিত  দ্য এক্স ফ্যাক্টর যুক্তরাজ্য এন্টারটেইনমেন্ট টুনাইট দ্য ফ্যাবুলাস লাইফ অফ...  পূর্বে সম্প্রচারিত  আমেরিকান মিউজিক পুরস্কার এশিয়া'স গট ট্যালেন্ট বিলবোর্ড মিউজিক পুরস্কার বোর্ণ স্টাইলিশ ব্রিট পুরস্কার দ্য বিউরিড লাইফ কেটফিশ: দ্য টিভি শো ড্যারিয়া গোল্ডেন গ্লোব পুরস্কার গ্র্যামি অ্যাওয়ার্ড হোগান নোস বেস্ট হলিউড চলচ্চিত্র পুরস্কার জ্যাকঅ্যাস জার্সি শোর এমটিভি ইউরোপ মিউজিক পুরস্কার এমটিভি মুভি এন্ড টিভি পুরস্কার এমটিভি ভিডিও মিউজিক অ্যাওয়ার্ডস ভিএইচ১ গডস অফ গিটার পিম্প মাই রাইড  পাঙ্ক'ড সেটারডে নাইট লাইভসাউথ পার্কদ্য এক্স ফ্যাক্টর যুক্তরাজ্যইয়ো মোম্মা''  তথ্যসূত্র  বহিঃসংযোগ  ভিএইচ১ ইন্ডিয়ার অফিসিয়াল ওয়েবসাইট   ভায়াকম ১৮-এর অফিসিয়াল ওয়েবসাইট     নেটওয়ার্ক ১৮-এর অফিসিয়াল ওয়েবসাইট   ভায়াকমের অফিসিয়াল ওয়েবসাইট  বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:মুম্বই ভিত্তিক কোম্পানি বিষয়শ্রেণী:নেটওয়ার্ক১৮ গ্রুপ বিষয়শ্রেণী:ভায়াকম ১৮ বিষয়শ্রেণী:২০০৫-এ প্রতিষ্ঠিত ভারতীয় কোম্পানি বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
ফিফা বিশ্বকাপ (ফুটবল বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা, যেখানে ফিফা বা আন্তর্জাতিক ফুটবল সংস্থার সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।  সর্বশেষ ২০২২ বিশ্বকাপে শিরোপাধারী দল হচ্ছে আর্জেন্টিনা।  ফাইনালের তালিকা  +পাদটীকাখেলার ফলাফল অতিরিক্ত সময়েখেলার ফলাফল পেনাল্টি শুট-আউটে   বিজয়ী ও রানার আপ দলের সংযুক্তি উক্ত দেশের জাতীয় ফুটবল দলকে নির্দেশ করে, দেশকে নয়।  +ফাইনাল খেলার বিস্তারিতসালবিজয়ীচূড়ান্ত ফলাফলরানার-আপমাঠস্থানদর্শকসূত্র১৯৩০৪-২এস্তাদিও চেন্তেনারিও৮০,০০০১৯৩৪২–১স্তাদিও ন্যাসিওনালে পিএনএফ৫০,০০০১৯৩৮৪–২স্ত্যাদ অলিম্পিক দে কলোম৪৫,০০০১৯৫০২–১এস্তাদিও দো মারাকানা১৭৪,০০০১৯৫৪৩–২ওয়াঙ্কডর্ফ স্টেডিয়াম৬০,০০০১৯৫৮৫–২রাশুন্দা স্টেডিয়াম৫১,৮০০১৯৬২৩–১জাতীয় স্টেডিয়াম৬৯,০০০১৯৬৬৪–২ওয়েম্বলি স্টেডিয়াম৯৩,০০০১৯৭০৪–১এস্তাদিও আজতেকা১০৭,৪১২১৯৭৪২–১অলিম্পিয়াস্টাডিয়ন৭৫,২০০১৯৭৮৩–১এস্তাদিও মনুমেন্তাল৭১,৪৮৩১৯৮২৩–১সান্তিয়াগো বার্নাব্যু৯০,০০০১৯৮৬৩–২এস্তাদিও আজতেকা১১৪,৬০০১৯৯০১–০স্তাদিও অলিম্পিকো৭৩,৬০৩১৯৯৪০–০রোজ বোল৯৪,১৯৪১৯৯৮৩–০স্তাদে দে ফ্রান্স৮০,০০০২০০২২–০আন্তর্জাতিক স্টেডিয়াম ইয়োকোহামা৬৯,০২৯২০০৬১–১অলিম্পিয়াস্টাডিয়ন৬৯,০০০২০১০১–০সকার সিটি৮৪,৪৯০২০১৪১–০এস্তাদিও দো মারাকানা৭৪,৭৩৮২০১৮৪–২লুঝনিকি স্টেডিয়াম৭৮,০১১২০২২৩–৩লুসাই স্টেডিয়াম ৮৮,৯৬৬  দেশ অনুযায়ী ফলাফল 300px|thumb|মানচিত্রে বিজয়ী দেশ  +দেশ অনুযায়ী ফলাফলজাতীয় দলবিজয়ীরানার-আপফাইনালে অবতীর্ণবিজয়ী সালরানার-আপ সাল৫২৭১৯৫৮, ১৯৬২, ১৯৭০, ১৯৯৪, ২০০২১৯৫০, ১৯৯৮৪৪৮১৯৫৪, ১৯৭৪, ১৯৯০, ২০১৪১৯৬৬, ১৯৮২, ১৯৮৬, ২০০২৪২৬১৯৩৪, ১৯৩৮, ১৯৮২, ২০০৬১৯৭০, ১৯৯৪৩৩৬১৯৭৮, ১৯৮৬, ২০২২১৯৩০, ১৯৯০, ২০১৪২২৪১৯৯৮, ২০১৮২০০৬, ২০২২২০২১৯৩০, ১৯৫০–১০১১৯৬৬–১০১২০১০–০৩৩–১৯৭৪, ১৯৭৮, ২০১০০২২–১৯৩৪, ১৯৬২০২২–১৯৩৮, ১৯৫৪০১১–১৯৫৮০১১–২০১৮  +কনফেডারেশন অনুযায়ী ফলাফলকনফেডারেশনউপস্থিতিবিজয়ীরানারআপউয়েফা২৮১২১৬কনমেবল১৪৯৫  পাদ টীকা   তথ্যসূত্র সাধারণ  নির্দিষ্ট  বহিঃসংযোগ ফিফা ওয়েবসাইট   বিষয়শ্রেণী:ফিফা বিশ্বকাপ বিশ্বকাপ বিষয়শ্রেণী:বিশ্ব চ্যাম্পিয়নশিপ বিষয়শ্রেণী:ফিফা বিশ্বকাপ বিজয়ী দেশ বিষয়শ্রেণী:ফিফা বিশ্বকাপ সম্পর্কিত তালিকা বিষয়শ্রেণী:ফিফা বিশ্বকাপ ফাইনাল
স্কাল-ব্জাং-ম্খ্যেন-রাব-র্গ্যা-ম্ত্শো () (১৮৯৮-১৯৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ স্দে-খ্রি রিন-পো-ছে () উপাধিধারী বৌদ্ধ লামা ছিলেন।   সংক্ষিপ্ত জীবনী  স্কাল-ব্জাং-ম্খ্যেন-রাব-র্গ্যা-ম্ত্শো ১৮৯৮ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। তার পিতার নাম ছিল ত্শে-ব্র্তান () এবং মাতার নাম ছিল য়ি-দাম-স্ক্যিদ ()। ছয় বছর বয়সে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-থুব-ব্স্তান-ন্যি-মা () নামক পঞ্চম স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। এগারো বছর বয়সে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের থোস-ব্সাম-গ্লিং () মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন 'জাম-দ্ব্যাংস-ব্স্তান-পা'ই-ন্যি-মা () নামক পঞ্চম গুং-থাং লামা। উনিশ বছর বয়সে তিনি শিস-ত্শাং () বৌদ্ধবিহারের আটত্রিশতম প্রধানের দায়িত্ব গ্রিহণ করেন। ১৯৩৪ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন। ১৯৩৬ খ্রিষ্টাব্দে নবম পাঞ্চেন লামা তাকে ভিক্ষুর শপথ প্রদান করেন।   তথ্যসূত্র      বিষয়শ্রেণী:১৮৯৮-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:দেত্রি রিনপোছে বিষয়শ্রেণী:লাব্রাং ত্রিপা
বেগম কুদসিয়া ঐজাজ রসুল (৪ এপ্রিল ১৯০৮ - ১ আগস্ট ২০০১) ভারতের সংবিধান সভার একমাত্র মুসলিম নারীসদস্য যিনি ভারতের সংবিধানের খসড়া তৈরি করেছিলেন। এর পাশাপাশি তিনি একজন লেখিকাও ছিলেন ।   পরিবার  ১৯০৯ সালের ২রা এপ্রিল বেগম রসুল স্যার জুলফিকার আলী খান এবং মাহমুদা সুলতানা দম্পতির ঘরে জন্মগ্রহণ করেছিলেন। জন্মের পর তাঁর নাম দেওয়া হয়েছিল কুদসিয়া বেগম। তাঁর পিতা স্যার জুলফিকার পাঞ্জাবের মালেরকোটলা শাসকপরিবারের  একটি জ্ঞাতিগোষ্ঠীর অন্তর্ভুক্ত ছিলেন। তাঁর মা মাহমুদা সুলতান ছিলেন লোহারুর নবাব আলাউদ্দিন আহমেদ খানের কন্যা।   রাজনৈতিক জীবন  ১৯৩৫ সালে ভারত শাসন আইন কার্যকর হওয়ার সাথে সাথে তিনি নিখিল ভারত মুসলিম লীগে যোগ দিয়ে নির্বাচনী রাজনীতিতে প্রবেশ করেছিলেন। ১৯৩৭ সালের নির্বাচনে তিনি অসংরক্ষিত আসন থেকে সফলভাবে প্রতিদ্বন্দ্বিতা করেছিলেন এবং উত্তর প্রদেশ বিধানসভায় নির্বাচিত হয়েছিলেন। ১৯৫২ সাল পর্যন্ত  তিনি এর সদস্য ছিলেন। তিনি ১৯৩৭ থেকে ১৯৪০ সাল পর্যন্ত কাউন্সিলের ডেপুটি প্রেসিডেন্টের পদে অধিষ্ঠিত ছিলেন এবং ১৯৫০ থেকে ১৯৫২ সাল পর্যন্ত পরিষদে বিরোধীদলীয় নেত্রী হিসাবে কাজ করেছিলেন। তিনি ভারতের প্রথম মহিলা এবং বিশ্বের প্রথম মুসলিম মহিলা হিসেবে এই পদে অধিষ্ঠিত হয়েছিলেন। পারিবারিক পটভূমি থাকা সত্ত্বেও তিনি জমিদারি প্রথা বিলুপ্তির পক্ষে তাঁর দৃঢ় সমর্থন জাহির করেছিলেন। তিনি ধর্মের ভিত্তিতে ভোটারদের পৃথক করার দাবির তীব্র বিরোধিতা করেছিলেন।   ক্রীড়া পৃষ্ঠপোষকতা  তিনি ২০ বছর যাবত ভারতীয় মহিলা হকি ফেডারেশনের সভাপতির দায়িত্ব পালন করেছিলেন এবং এশিয়ান মহিলা হকি ফেডারেশনেরও সভাপতি ছিলেন। তাঁর নামে ভারতীয় মহিলা হকি কাপের নামকরণ করা হয়েছে ।   লেখালেখি  ১৯৫৩ সালে বেগম রসুল জাপানে প্রেরিত প্রধানমন্ত্রী শুভেচ্ছা প্রতিনিধি এবং ১৯৫৫ সালে তুরস্কে প্রেরিত ভারতীয় সংসদীয় প্রতিনিধি দলের সদস্য ছিলেন। তিনি সাহিত্যের প্রতি গভীর অনুরাগী ছিলেন। তিনি থ্রি উইক্‌স ইন জাপান  (Three Weeks in Japan) শিরোনামে একটি বই লিখেছিলেন। এছাড়াও তিনি বিভিন্ন পত্র-পত্রিকাতে লেখালেখি করতেন। তাঁর লেখা আত্মজীবনীর শিরোনাম হলো পর্দা থেকে সংসদ: ভারতীয় রাজনীতিতে একজন মুসলিম মহিলা (Purdah to Parliament: A Muslim Woman in Indian Politics)।    তথ্যসূত্র   বিষয়শ্রেণী:ভারতে রাজনৈতিক দলের নেতা বিষয়শ্রেণী:১৯০৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:উত্তরপ্রদেশের রাজনীতিতে নারী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:পশতুন বংশোদ্ভূত ভারতীয় ব্যক্তি বিষয়শ্রেণী:সমাজসেবায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ১৯৭৭-১৯৮০ বিষয়শ্রেণী:ভারতের গণপরিষদের সদস্য
এসএলসি টুয়েন্টি২০ টুর্নামেন্ট হল শ্রীলঙ্কা ক্রিকেট কর্তৃক আয়োজিত শ্রীলঙ্কার ঘরোয়া টি২০ ক্রিকেট লিগ, যাতে মূলত শ্রীলঙ্কার ক্রিকেট ক্লাবগুলি অংশগ্রহণ করে। এসএলসি সুপার প্রভিন্সিয়াল টুয়েন্টি২০ প্রতিযোগিতায় আঞ্চলিক ক্রিকেট দলগুলি অংশগ্রহণ করত।   ফলাফল  বছরবিজয়ীরানার্স-আপ তথ্যসূত্র২০০৪চিলাউ মারিয়ান্স ক্রিকেট ক্লাবকোল্টস ক্রিকেট ক্লাব২০০৫/০৬সিংহলীজ স্পোর্টস ক্লাবচিলাউ মারিয়ান্স ক্রিকেট ক্লাব২০০৬/০৭রাগামা ক্রিকেট ক্লাবসারাসেন্স স্পোর্টস ক্লাব২০০৮–১৩colspan=3 ২০১৪/১৫বদুরেলিয়া ক্রিকেট ক্লাবসিংহলীজ স্পোর্টস ক্লাব২০১৫/১৬শ্রীলঙ্কা সেনাতামিল ইউনিয়ন২০১৭/১৮নন্দেস্ক্রিপ্টস ক্রিকেট ক্লাবকলম্বো ক্রিকেট ক্লাব২০১৮/১৯মুর্স স্পোর্টস ক্লাবনন্দেস্ক্রিপ্টস ক্রিকেট ক্লাব২০১৯/২০কলম্বো ক্রিকেট ক্লাবচিলাউ মারিয়ান্স ক্রিকেট ক্লাব২০২০/২১সিংহলীজ স্পোর্টস ক্লাবশ্রীলঙ্কা সেনা২০২১এসএলসি গ্রেএসএলসি রেড২০২২এসএলসি রেডএসএলসি ব্লু   তথ্যসূত্র   বিষয়শ্রেণী:টুয়েন্টি২০ ক্রিকেট লিগ বিষয়শ্রেণী:শ্রীলঙ্কার ঘরোয়া ক্রিকেট প্রতিযোগিতা
হাবিবুর রহমান মোল্লা (২৭ জানুয়ারি ১৯৪২-৬ মে ২০২০) ছিলেন একজন বাংলাদেশী রাজনীতিবিদ, ব্যবসায়ী ও সংসদ সদস্য। তিনি ঢাকা-৪ ও ঢাকা-৫ আসন থেকে নির্বাচিত জাতীয় সংসদের সংসদ সদস্য ছিলেন।   প্রাথমিক জীবন  হাবিবুর রহমান মোল্লা ১৯৪২ সালের ২৭শে জানুয়ারি জন্মগ্রহণ করেন। তার পিতা মৃত সামসুদ্দিন মোল্লা ও মাতা রোকেয়া বেগম। তিনি মেট্রিকুলেশন (বর্তমান মাধ্যমিক) পর্যন্ত লেখাপড়া করেছেন।   কর্মজীবন  মোল্লা ১৯৯১ সালে প্রথম স্বতন্ত্র প্রার্থী হিসাবে নির্বাচনে অংশ নেন কিন্তু পরাজিত হন। তিনি ১৯৯৬ সালের জুনে অনুষ্ঠিত সাধারণ নির্বাচনে ঢাকা-৪ আসন থেকে প্রথম সংসদ সদস্য নির্বাচিত হয়েছিলেন। ২০০১ সাধারণ নির্বাচনে একই আসন থেকে তিনি জাতীয়তাবাদী দলের প্রার্থী সালাহ উদ্দিন আহমেদের কাছে হেরে যান। ২০০৮ সাধারণ নির্বাচনে মোল্লা ঢাকা-৫ আসনে আওয়ামী লীগের মনোনয়ন পান এবং নির্বাচনে জয়ী হন। ২০১৪ ও ২০১৮ সালে তিনি পুনরায় সংসদ সদস্য নির্বাচিত হন।   মৃত্যু  হাবিবুর রহমান মোল্লা ৬ মে ২০২০ সালে ঢাকার স্কয়ার হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০২০-এ মৃত্যু বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য
মসৃণ পেশী হলো ডোরাকাটাহীন অনৈচ্ছিক পেশী।  গঠন 450px|thumb|right|The dense bodies and intermediate filaments are networked through the sarcoplasm, which cause the muscle fiber to contract. 450px|thumb|right|A series of axon-like swelling, called varicosities or “boutons,” from autonomic neurons form motor units through the smooth muscle.   কোথায় কোথায় পাওয়া যায়  রক্তনালিকার গাত্রে, বিশেষ করে মহাধমনী, ধমনী, শিরার টিউনিকা মিডিয়া (Tunica Media) স্তরে। এছাড়াও এটি লসিকা তন্ত্র, মূত্রাশয় (Urinary bladder), পুরুষ এবং স্ত্রী জনন তন্ত্র, পরিপাক তন্ত্র, শ্বসন তন্ত্র, চোখের সিলিয়ারি পেশী এবং আইরিশ পর্যন্ত বিস্তৃত।[ গঠনগত এবং কার্যকরী দিক থেকে সকল টিস্যু প্রায় একই রকম।সেই সাথে,বৃক্কের (Kidney)গ্লোমেরুলাসের (Glomerulus) গাত্রে মসৃণ পেশীর ন্যায় টিস্যুকে মেসেঞ্জিয়াল (Messengial)টিস্যু বলে।   সংশ্লিষ্ট রোগ   Smooth Muscle Condition এমন একটি অবস্থা, যেখানে ভ্রূণশিশুর শরীর পর্যাপ্ত পরিমাণে পরিপাক তন্ত্রের জন্য মসৃণ পেশী তৈরী হয় না।এটি একটি মরণঘাতী সমস্যা।   আরও দেখুন    তথ্যসূত্র   বিষয়শ্রেণী:পেশী কলা বিষয়শ্রেণী:মাংসপেশীর ব্যবস্থা বিষয়শ্রেণী:পেশীতন্ত্র
কেমব্রিজ বিশ্ববিদ্যালয় () ইংল্যান্ডের কেমব্রিজ শহরে অবস্থিত একটি বিশ্ববিদ্যালয়। এটি ইংরেজিভাষী বিশ্বের দ্বিতীয় প্রাচীনতম বিশ্ববিদ্যালয় (অক্সফোর্ড বিশ্ববিদ্যালয়ের পরে) এবং বিশ্বের সবচেয়ে মর্যাদাপূর্ণ বিশ্ববিদ্যালয়গুলির একটি হিসেবে পরিগণিত।  প্রাচীন নথিপত্র অনুসারে ১২০৯ সালে অক্সফোর্ডের কিছু পণ্ডিতব্যক্তি স্থানীয় লোকদের সাথে বিবাদের জের ধরে শহর ছেড়ে চলে যান এবং কেমব্রিজ শহরে এসে নিজেদের সংগঠন গড়ে তোলেন।A Brief History: Early records  from the university web site, retrieved 4 September 2007. এটিই পরে কেমব্রিজ বিশ্ববিদ্যালয়ে পরিণত হয়।  কেমব্রিজ ও অক্সফোর্ড বিশ্ববিদ্যালয় দুইটিকে একত্রে অনেক সময় "অক্সব্রিজ" নামে ডাকা হয়। একে অপরের দীর্ঘস্থায়ী প্রতিদ্বন্দ্বী বিশ্ববিদ্যালয় দুইটি বহু শতাব্দী যাবৎ ইংরেজ সমাজ ও সংস্কৃতির অংশ।  কেমব্রিজ বিশ্ববিদ্যালয়ের সাথে সংশ্লিষ্ট ব্যক্তিদের ক্যান্টাব্রিজিয়ান (Cantabrigian) বিশেষণে অভিহিত করা হয়।   বিখ্যাত শিক্ষার্থী   মুহাম্মদ ইসমাইল, উপাচার্য, নোয়াখালী বিজ্ঞান ও প্রযুক্তি বিশ্ববিদ্যালয়  আইজাক নিউটন, পদার্থবিজ্ঞানী, গণিতবিদ, জ্যোতির্বিদ, আলকেমিস্ট, দার্শনিক, ধর্মতত্ত্ববিদ  ফ্রান্সিস বেকন  অগাস্টাস ডি মর্গান, গণিতবিদ  মাইকেল ফ্রান্সিস আটিয়া, গণিতবিদ  শ্রীনিবাস রামানুজন, গণিতবিদ  রোজালিন্ড ফ্রাঙ্কলিন, রসায়নবিদ  ডেভিড অ্যাটেনব্রো  চার্লস ব্যাবেজ, কম্পিউটারের জনক  অ্যালান টুরিং  জন মেনার্ড কেইনস, ব্রিটিশ অর্থনীতিবিদ  টমাস ম্যালথাস, ব্রিটিশ অর্থনীতিবিদ  জন উইলিয়াম স্ট্রাট, ৩য় ব্যারন রেলি, পদার্থবিজ্ঞানে নোবেল পুরস্কার বিজয়ী, ১৯০৪  জে জে টমসন, পদার্থবিজ্ঞানে নোবেল পুরস্কার বিজয়ী, ১৯০৬  আর্নেস্ট রাদারফোর্ড, পদার্থবিজ্ঞানে নোবেল পুরস্কার বিজয়ী, ১৯০৮  নিলস বোর, পদার্থবিজ্ঞানে নোবেল পুরস্কার বিজয়ী, ১৯২২  পল দিরাক, পদার্থবিজ্ঞানে নোবেল পুরস্কার বিজয়ী, ১৯৩৩  জেমস চ্যাডউইক, পদার্থবিজ্ঞানে নোবেল পুরস্কার বিজয়ী, ১৯৩৫  জন কক্‌ক্রফট, পদার্থবিজ্ঞানে নোবেল পুরস্কার বিজয়ী, ১৯৫১  আর্নেস্ট ওয়াল্টন, পদার্থবিজ্ঞানে নোবেল পুরস্কার বিজয়ী, ১৯৫১  ফ্রান্সিস ক্রিক, চিকিৎসাবিজ্ঞানে নোবেল পুরস্কার বিজয়ী, ১৯৬২  মরিস উইলকিন্স, চিকিৎসাবিজ্ঞানে নোবেল পুরস্কার বিজয়ী, ১৯৬২  অমর্ত্য সেন, অর্থনীতিতে নোবেল পুরস্কার বিজয়ী, ১৯৯৮  জামাল নজরুল ইসলাম , বাংলাদেশী পদার্থবিজ্ঞানী ও গণিতবিদ  আর্থার স্ট্যানলি এডিংটন, ব্রিটিশ জ্যোতিঃ পদার্থবিজ্ঞানী  স্টিফেন হকিং, ব্রিটিশ তাত্ত্বিক পদার্থবিজ্ঞানী  আলফ্রেড নর্থ হোয়াইটহেড  জগদীশ চন্দ্র বসু, পদার্থবিজ্ঞানী, উদ্ভিদবিজ্ঞানী  জর্জ ল্যমেত্র্‌  লুডভিগ ভিটগেনস্টাইন  আল্লামা ইকবাল  এডওয়ার্ড মরগ্যান ফরস্টার, সাহিত্যিক  লর্ড বায়রন, কবি  জন মিলটন  সুভাষচন্দ্র বসু   বিখ্যাত শিক্ষক   জেমস ওয়াটসন, চিকিৎসাবিজ্ঞানে নোবেল পুরস্কার বিজয়ী, ১৯৬২  তথ্যসূত্র    আরও দেখুন   কেমব্রিজ বিশ্ববিদ্যালয় ক্রিকেট ক্লাব   বহিঃসংযোগ   অফিসিয়াল ওয়েবসাইট  ছাত্র ইউনিয়ন  গ্রেড ছাত্রদের সাইট  বিষয়শ্রেণী:ইংল্যান্ডের বিশ্ববিদ্যালয় বিষয়শ্রেণী:যুক্তরাজ্যের বিশ্ববিদ্যালয় বিষয়শ্রেণী:কেমব্রিজের সংস্কৃতি বিষয়শ্রেণী:১৩শ শতাব্দীতে প্রতিষ্ঠিত শিক্ষাপ্রতিষ্ঠান বিষয়শ্রেণী:কেমব্রিজ বিশ্ববিদ্যালয় বিষয়শ্রেণী:অক্সব্রিজ বিষয়শ্রেণী:রাসেল গ্রুপ বিষয়শ্রেণী:১২০৯-এ ইংল্যান্ডে প্রতিষ্ঠিত বিষয়শ্রেণী:বিশ্ববিদ্যালয় যুক্তরাজ্য
thumb|right|250px|মেহগনি গাছের পাতা ও ফল thumb|right|250px|মেহগনি গাছের শুকনো ফল ও বীজ  পরিচয়  মেহগনি একটি বৃক্ষ জাতীয় উদ্ভিদ বিশেষ। মেহগনি বাংলাদেশের নিজস্ব গাছ না হলেও আর্থিক লাভের কারণে বর্তমানে ব্যাপকভাবে এ গাছের চারা রোপণ করা হয়ে থাকে। ফলে বাংলাদেশের আনাচে-কানাচে এ গাছের আধিক্য লক্ষ্য করা যায়। পোকামাকড় দমন করতে মেহগনি গাছের বীজ থেকে তৈরি তেল বিশেষ উপযোগী।এর বৈজ্ঞানিক নাম 𝘚𝘸𝘪𝘦𝘵𝘦𝘯𝘪𝘢 𝘮𝘢𝘤𝘳𝘰𝘰𝘱𝘩𝘺𝘭𝘭𝘢  উপকারিতা আসবাবপত্র তৈরীতে এর কাঠ ব্যবহৃত হয়।  অপকারিতা  তবে ভিনদেশী এ গাছের উপকারী দিকের পাশাপাশি অপকারী দিকও রয়েছে। মেহগনি গাছের পাতার ক্ষতিকারক রস মাটিকে অনুর্বর করে তোলে, কোনো কীটপতঙ্গ বাঁচতে পারে না। এ গাছের ফল কোন পশু-পাখি ভক্ষণ করে না এবং কোন পাখি গাছটিতে বাসা বাঁধে না। এ গাছের পাতা পানিকে মারাত্নকভাবে দূষিত করে। ফলে চাষের মাছ সেখানে তেষ্টাতে পারে না। এ গাছ হাঁস-মুরগি ও পাখিদের ক্ষতিকর নিউ ক্যাসেল রোগের জন্য দায়ী।বৃক্ষরোপণের আনুষ্ঠানিকতা ও কাটার উৎসব; গওহার নঈম ওয়ারা; দৈনিক প্রথম আলো (২৯ জুলাই, ২০১৮ তারিখে প্রকাশিত)অতিরিক্ত মেহগনি রোপণের ভয়ঙ্কর পরিণতি- দৈনিক মানবকন্ঠ (০৬ জুলাই, ২০১৭ তারিখে সংগৃহিত)  তথ্যসূত্র  বিষয়শ্রেণী:উদ্ভিদ বিষয়শ্রেণী:আসবাবপত্র বিষয়শ্রেণী:কাঠ বিষয়শ্রেণী:বনবিজ্ঞানের ইতিহাস বিষয়শ্রেণী:উদ্ভিদের সাধারণ নাম
সুলতান মনসুর শাহ দ্বিতীয় ইবনে আলমারহুম রাজা কেসিল লাসা রাজা ইনু (মৃত্যু ১৬২৭) ছিলেন পেরাকের সপ্তম সুলতান। তিনি পেরাকের পঞ্চম সুলতান সুলতান আলাউদ্দিন শাহের ভাই এবং সুলতান আহমদ তাজউদ্দিন শাহের নাতি ছিলেন।   রাজত্ব  ১৬১৯ সালে আচেহ সালতানাতে সুলতান মুকাদ্দাম শাহের মৃত্যুর পর মহারাজা লেলা উপাধিধারী পেরাকের একজন সম্ভ্রান্ত ব্যক্তি জোহরে যান। তখন পেরাক আচেহের নিয়ন্ত্রণে ছিল। তাই পেরাক সম্পর্কিত সমস্ত সিদ্ধান্ত আচেহর সুলতানের অনুমোদন নিতে হত। কিন্তু মহারাজা লেলা আচেহর সুলতানকে উপেক্ষা করে জোহরে গিয়ে পেরাকের সুলতানের বংশধর রাজা মনসুরকে পেরাকে নিয়ে আসেন। সেখানে তাকে পেরাকের সপ্তম সুলতান হিসেবে সুলতান মনসুর শাহ দ্বিতীয় উপাধিতে ভূষিত করা হয়। তিনি সেমাতে বসবাস করতেন। সেজারা রাজা পেরাকের মতে তিনি পেরাক শাসনের সময় জোহরে যাতায়াত করতেন, কারণ তার সেখানে আরেক স্ত্রী ছিল। ৮ বছর পেরাক শাসন করার পর ১৬২৭ সালে, তিনি জোহর সালতানাতে থাকাকালীন মারা যান এবং সেখানেই তাকে সমাহিত করা হয়। তবে পেরাকের ইতিহাসের সঙ্গে এই তথ্যে কিছু অসঙ্গতি আছে।  পেরাকের পরিচিত ইতিহাস অনুসারে, ১৬২৭ সালে, আচেহর সুলতান ইস্কান্দার মুদা সুলতান মনসুর শাহ দ্বিতীয়কে সিংহাসন থেকে অপসারণের জন্য পেরাকে একটি সেনাবাহিনী পাঠান। কারণ পেরাক তখনও আচেহর অধীনে ছিল এবং সুলতান দ্বিতীয় মনসুর শাহ আচেহ সরকারের সম্মতি ছাড়াই পেরাকের সিংহাসনে আরোহণ করেছিলেন। সুলতান মুকাদ্দাম শাহের ছোট ভাই রাজা বোংসু বা রাজা ইউসুফকে ( সুলতান মাহমুদ শাহ প্রথম ) আচেহর সম্ভ্রান্ত ব্যক্তিরা সুলতান মনসুর শাহ দ্বিতীয়ের জায়গায় নিয়োগ করেন।   সমাধি  এরপর সুলতান দ্বিতীয় মনসুর শাহকে আচেহতে নিয়ে যাওয়া হয় এবং সেখানেই তিনি মারা যান বলে জানা যায়। কোন ইতিহাস বেশি নির্ভুল, সে সম্পর্কে এখনও কোনও সুনির্দিষ্ট ব্যাখ্যা নেই। ১৯৪৯ সালে সুলতান ইউসুফ ইজ্জউদ্দিন শাহের রাজ্যাভিষেকের সময় প্রকাশিত সরকারি পুস্তিকায় বলা হয়েছিল যে, সুলতান দ্বিতীয় মনসুর শাহকে আচেহতে নিয়ে যাওয়া হয় এবং সেখানেই তিনি মারা যান।  যাইহোক, সুলতান ইদ্রিস আল-মুতাওয়াকিল আল্লাল্লাহি শাহের রাজ্যাভিষেকের সময় সরকারি পুস্তিকায় উল্লেখ করা হয়েছে যে সুলতান মনসুর শাহ দ্বিতীয় জোহরে মারা গিয়েছিলেন। তাকে জোহরে মারহুম মাংকাত বলা হয়। সুলতান দ্বিতীয় মনসুর শাহের সমাধি জোহর বা আচেহতে পাওয়া যায়নি। তবে অনেকে বিশ্বাস করে সুলতান দ্বিতীয় মনসুর শাহ আচেহে মারা গেছেন।   তথ্যসূত্র   বিষয়শ্রেণী:সুন্নি রাজশাসক বিষয়শ্রেণী:১৬২৭-এ মৃত্যু বিষয়শ্রেণী:মালয়েশিয়ার রাজশাসক